CELEX: 32008H0405
Language: mt
Date: 2008-05-28 00:00:00
Title: Rakkomandazzjoni tal-Kummissjoni tat- 28 ta' Mejju 2008 dwar il-miżuri għat-tnaqqis tar-riskju għas-sustanzi 2-nitrotoluene u 2,4-dinitrotoluene (notifikata taħt id-dokument numru C(2008) 2233) Test b’relevanza għaż-ŻEE

31.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 141/20
            
         RAKKOMANDAZZJONI TAL-KUMMISSJONI
   tat-28 ta' Mejju 2008
   dwar il-miżuri għat-tnaqqis tar-riskju għas-sustanzi 2-nitrotoluene u 2,4-dinitrotoluene
   (notifikata taħt id-dokument numru C(2008) 2233)
   (Test b’relevanza għaż-ŻEE)
   (2008/405/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea
   Wara li kkunsidrat ir-Regolament tal-Kunsill (KEE) Nru 793/93 tat-23 ta’ Marzu 1993 dwar il-valutazzjoni u l-kontroll tar-riskji ta’ sustanzi eżistenti (1), u b’mod partikolari l-Artikolu 11(2) tiegħu,
   Billi:
   
               (1)
            
            
               Fil-qafas tar-Regolament (KEE) Nru 793/93 is-sustanzi li ġejjin kienu identifikati bħala sustanzi ta’ prijorità li jeħtieġu valutazzjoni skond ir-Regolament tal-Kummissjoni (KE) Nru 2364/2000 tal-25 ta' Ottubru 2000 fir-rigward tar-raba’ lista ta’ sustanzi ta’ prijorità kif previst fir-Regolament tal-Kunsill (KEE) Nru 793/93 (2):
               
                           —
                        
                        
                           2-nitrotoluene,
                        
                     
                           —
                        
                        
                           2,4-dinitrotoluene.
                        
                     
         
               (2)
            
            
               L-Istat Membru rapporteur skond dawk ir-Regolamenti lesta l-attivitajiet tal-valutazzjoni ta’ riskju fir-rigward tal-bniedem u l-ambjent għal dawk is-sustanzi, skond ir-Regolament tal-Kummissjoni (KE) Nru 1488/94 tat-28 ta’ Ġunju 1994 li jistipula l-prinċipji għal studju dwar ir-riskji lill-bniedem u l-ambjent ta’ materjali eżistenti (3) u ssuġġerixxa strateġija biex ir-riskji jkunu limitati skond ir-Regolament tal-Kunsill (KEE) Nru 793/93.
            
         
               (3)
            
            
               Il-Kumitat Xjentifiku dwar ir-Riskji għas-Saħħa u għall-Ambjent (SCHER) ġie kkonsultat u ħareġ opinjonijiet dwar l-valutazzjonijiet ta’ riskju li saru mir-rapporteurs. L-opinjonijiet ġew ippubblikati fuq il-websajt tal-Kumitat Xjentifiku.
            
         
               (4)
            
            
               Ir-riżultati tal-valutazzjoni tar-riskju u aktar riżultati ta’ l-istrateġiji biex ikunu limitati r-riskji huma stipulati fil-Komunikazzjoni korrispondenti tal-Kummissjoni (4).
            
         
               (5)
            
            
               Skond il-bażi ta’ dik il-valutazzjoni, huwa xieraq li jkunu rakkomandati ċerti miżuri għat-tnaqqis tar-riskju għal ċerti sustanzi. Għas-sustanzi li mhumiex speċifikament elenkati, m’hemmx rakkomandazzjonijiet għad-destinatarji ta’ din ir-Rakkomandazzjoni.
            
         
               (6)
            
            
               Il-miżuri għat-tnaqqis tar-riskju rakkomandati għall-ħaddiema għandhom jiġu kkunsidrati fi ħdan il-qafas tal-leġislazzjoni għall-protezzjoni tal-ħaddiema, li hu meqjus li jipprovdi qafas xieraq biex ikunu limitati r-riskji tas-sustanzi rilevanti safejn meħtieġ.
            
         
               (7)
            
            
               Il-miżuri għat-tnaqqis tar-riskju li għalihom tipprovdi din ir-rakkomandazzjoni huma skond l-opinjoni tal-Kumitat li twaqqaf skond l-Artikolu 15(1) tar-Regolament (KEE) Nru 793/93,
            
         B’DAN TIRRAKKOMANDA:
   TAQSIMA 1
   2,4-DINITROTOLUENE
   (CAS NRU 121-14-2; EINECS NRU 204-450-0)
   IL-MIŻURI GĦAT-TNAQQIS TAR-RISKJU GĦAL-AMBJENT (1, 2, 3)
   
            
               1.
            
            
               L-awtoritajiet kompetenti fl-Istati Membri kkonċernati, fil-permessi maħruġa skond id-Direttiva 2008/1/KE tal-Parlament Ewropew u tal-Kunsill (5), għandhom jistabbilixxu kundizzjonijiet, valuri ta’ limiti għall-emissjonijiet jew parametri ekwivalenti jew il-miżuri tekniċi dwar it-2,4-dinitrotoluene sabiex joperaw skond l-Aħjar Metodi Disponibbli (minn hawn ’il quddiem “BAT”), waqt li jikkunsidraw il-karatteristiċi tekniċi ta’ l-istallazzjonijiet ikkonċernati, il-pożizzjonijiet ġeografiċi u l-kundizzjonijiet ambjentali lokali tagħhom.
            
         
            
               2.
            
            
               L-Istati Membri għandhom jezaminaw bir-reqqa l-implimentazzjoni tal-BAT rigward it-2,4-dinitrotoluene u jirrapurtaw kwalunkwe żvilupp importanti lill-Kummissjoni fil-qafas ta’ l-iskambju ta’ l-informazzjoni dwar il-BAT.
            
         
            
               3.
            
            
               L-emissjonijiet lokali fl-ambjent akkwatiku u permezz ta’ l-emissjonijiet fl-ajru tat-2,4-DNT għandhom, fejn neċessarju, ikunu kkontrollati minn regoli nazzjonali biex jiżguraw li ma jkun mistenni l-ebda riskju għall-ambjent.
            
         TAQSIMA 2
   DESTINATARJI
   
            
               4.
            
            
               Din ir-Rakkomandazzjoni hija indirizzata lis-setturi kollha li jimpurtaw, jipproduċu, jittrasportaw, jaħżnu, jifformulaw fi preparazzjoni jew ipproċessar ieħor, jużaw, jarmu jew jirkurpraw is-sustanzi u lill-Istati Membri.
            
         
      Magħmula fi Brussell, 28 ta’ Mejju 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 84, 5.4.1993, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 273, 26.10.2000, p. 5.
   
      (3)  ĠU L 161, 29.6.1994, p. 3.
   
      (4)  ĠU C 134, 31.5.2008, p. 4.
   
      (5)  ĠU L 24, 29.1.2008, p. 8.